CELEX: C2006/310/06
Language: et
Date: 2006-12-16 00:00:00
Title: Kohtuasi C-393/06: Eelotsusetaotlus, mille esitas Vergabekontrollsenat des Landes Wien (Austria) 22. septembril 2006 — Ing. Aigner, Wasser-Wärme-Umwelt GmbH versus Fernwärme Wien GmbH

16.12.2006   
            
            
               ET
            
            
               Euroopa Liidu Teataja
            
            
               C 310/4
            
         Eelotsusetaotlus, mille esitas Vergabekontrollsenat des Landes Wien (Austria) 22. septembril 2006 — Ing. Aigner, Wasser-Wärme-Umwelt GmbH versus Fernwärme Wien GmbH
   (Kohtuasi C-393/06)
   (2006/C 310/06)
   Kohtumenetluse keel: saksa
   Eelotsusetaotluse esitanud kohus
   Vergabekontrollsenat des Landes Wien
   Põhikohtuasja pooled
   
      Hageja: Ing. Aigner, Wasser-Wärme-Umwelt GmbH
   
      Kostja: Fernwärme Wien GmbH
   Eelotsuse küsimused
   
               1.
            
            
               Kas Euroopa Parlamendi ja nõukogu 31. märtsi 2004. aasta direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (1) (edaspidi “direktiiv 2004/17/EÜ”), tuleb tõlgendada nii, et ettevõtja, kes tegutseb nimetatud direktiivi artiklis 3 nimetatud sektorites, kuulub selle direktiivi kohaldamisalasse ka teiste konkurentsi käigus teostatud paralleelsete tegevuste osas?
            
         
               2.
            
            
               Juhul kui see peaks kehtima üksnes tellivate asutuste suhtes: kas sellist ettevõtjat nagu Fernwärme Wien Ges.m.b.H. tuleb pidada avalik-õiguslikuks asutuseks direktiivi 2004/17/EÜ või Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (2) (edaspidi “direktiiv 2004/18/EÜ”) tähenduses, kui ta tegeleb ilma tegeliku konkurentsita teatud piirkonnas kaugküttega varustamisega või tuleb võtta aluseks kodumajapidamiste kütmisega seotud turg, mis hõlmab ka selliseid energiakandjaid nagu gaas, õli, süsi jne?
            
         
               3.
            
            
               Kas ühingu, kellel on ka mittetööstuslikud või -kaubanduslikud tegevused, konkurentsi käigus teostatud tegevus kuulub direktiivi 2004/17/EÜ või direktiivi 2004/18/EÜ kohaldamisalasse, kui tõhusate meetmetega nagu eraldi bilansi ja raamatupidamisega saab ära hoida konkurentsi käigus teostatavate tegevuste ristfinantseerimist?
            
         
      (1)  ELT L 134, lk 1; ELT eriväljaanne 06/07, lk 91.
   
      (2)  ELT L 134, lk 114; ELT eriväljaanne 06/07, lk 132.